OpenLLM-France/wikimedia huggingface dataset:
# North Snyderville Basin

North Snyderville Basin és una concentració de població designada pel cens dels Estats Units a l'estat de Utah. Segons el cens del 2000 tenia 1.821 habitants.

## Demografia

Segons el cens del 2000, North Snyderville Basin tenia 1.821 habitants, 690 habitatges, i 436 famílies. La densitat de població era de 42,7 habitants per km².
Dels 690 habitatges en un 32,8% hi vivien nens de menys de 18 anys, en un 55,7% hi vivien parelles casades, en un 5,1% dones solteres, i en un 36,7% no eren unitats familiars. En el 24,8% dels habitatges hi vivien persones soles el 0,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,25.
Per edats la població es repartia de la següent manera: un 26,6% tenia menys de 18 anys, un 9,8% entre 18 i 24, un 39,8% entre 25 i 44, un 21,7% de 45 a 60 i un 2,1% 65 anys o més.
L'edat mediana era de 32 anys. Per cada 100 dones de 18 o més anys hi havia 112,2 homes.
La renda mediana per habitatge era de 62.891 $ i la renda mediana per família de 83.255 $. Els homes tenien una renda mediana de 42.008 $ mentre que les dones 40.833 $. La renda per capita de la població era de 34.794 $. Entorn de l'1,5% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Snyderville Basin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- North Snyderville Basin». American Fact Finder. Oficina del Cens dels Estats Units, 12-01-2010.
# Pavelló Les Comes

El Pavelló Les Comes és un pavelló esportiu multiusos de la ciutat d'Igualada, a la comarca de l'Anoia. Va ser inaugurat el 28 de març de 1987 amb la presència del president de la Generalitat de Catalunya Jordi Pujol. Va ser projectat inicialment per Agustí Pruñonosa. Disposa de diverses sales, pistes i espais, destacant especialment la pista dedicada a la pràctica d'hoquei sobre patins que utilitza, des de la seva inauguració, l'Igualada Hoquei Club pels seus partits com a local.
Ha estat remodelat i ampliat l'any 2019 i, actualment, a més d'acollir l'hoquei sobre patins, també acull competicions d'handbol, futbol sala, voleibol, bàsquet, tennis taula o bitlles catalanes.

## Referències

* ↑ «1987 - Igualada completa la renovació de les instal·lacions esportives», 16-10-2020. [Consulta: 17 agost 2022].
* ↑ Redacció. «Igualada guanyarà un nou pavelló poliesportiu a Les Comes», 27-09-2017. [Consulta: 17 agost 2022].
* ↑ «Igualada inaugura el nou pavelló poliesportiu de les Comes — Ajuntament d'Igualada». [Consulta: 17 agost 2022].
* ↑ «Esport Igualada». [Consulta: 17 agost 2022].
# Nextlalpan

Nextlalpan és un dels 125 municipis de l'estat de Mèxic, que limita al nord i a l'oest amb Jaltenco, al sud amb Tonanitla i a l'est amb Zumpango. El seu nom religiós és Santa Ana Nextlalpan. Nextlalpan, prové de la llengua nàhuatl, és un topònim aglutinat que es compon de tres paraules: Nextli = cendra, tlalli = terra, pan = lloc sobre, Nextlalpan= (Lloc sobre la terra de cendra).

## Política i govern
### Alcaldes

* Rogelio Fernando Garnica Zaldivar (2012-2015)
* Ángel Adriel Negrete Avonce (2016-)

## Vegeu també

* Municipis de l'estat de Mèxic
# Secció (geometria)

En geometria descriptiva, la secció d'un sòlid és la intersecció d'un pla amb el sòlid. Existeixen dos tipus especials de secció: la secció longitudinal –quan el pla de tall α és paral·lel a l'eix principal del sòlid– i la secció transversal –quan el pla α és perpendicular a l'eix del sòlid.
El principi de Cavalieri postula que els sòlids amb les corresponents seccions d'igual àrea tenen iguals volums.

## En geometria

L'àrea de la secció ($A'$) d'un objecte quan es mira des d'un angle particular és l'àrea total de la projecció ortogràfica de l'objecte des d'aquest angle. Per exemple, un cilindre d'alçada h i radi r té àrea $A'=\pi r^{2}$ quan es mira al llarg del seu eix central, i $A'=2rh$ quan es mira des d'una direcció ortogonal. Una esfera de radi r té una àrea $A'=\pi r^{2}$ quan es mira des de qualsevol angle. D'una manera més general, $A'$ es pot calcular mitjançant la següent integral de superfície:
    $A'=\iint \limits _{\mathrm {dalt} }d\mathbf {A} \cdot \mathbf {\hat {r}}$
On $\mathbf {\hat {r}}$ és el vector unitari al llarg de la direcció de visió de l'observador, $d\mathbf {A}$ és un element superficial amb una normal apuntant cap a fora, i la integral es pren tan sols sobre la superfície superior, la part que és "visible" des de la perspectiva de l'observador. Per un cos convex, cada raig a través de l'objecte des de la perspectiva de l'observador creua tan sols dues superfícies; per aquest tipus d'objectes, la integral es pot prendre per tota la superfície sencera ($A$) agafant el valor absolut de l'integrand (de tal manera que el "dalt" i el "baix" de l'objecte no es cancel·lin, tal com requeriria el teorema de divergència aplicat sobre el camp vectorial constant $\mathbf {\hat {r}}$) i dividint per dos:
    $A'={\frac {1}{2}}\iint \limits _{A}|d\mathbf {A} \cdot \mathbf {\hat {r}} |$

## En dibuix tècnic

Les seccions subministren informació de tots els elements que apareixen ocults en la planta i alçats principals, i són de gran utilitat per les representacions gràfiques d'elements arquitectònics i d'enginyeria. Formen part, gairebé imprescindible, dels plànols de tot projecte tècnic.

## Vegeu també

* Secció cònica
* Dibuix tècnic
* Projecció gràfica
* Projecte arquitectònic
Viccionari
# R. Brent Tully

R. Brent Tully (Toronto, 9 de març de 1943) és un astrònom de l'Institut d'Astronomia de Honolulu, Hawaii. En 1972 va obtenir el seu doctorat en astronomia a la Universitat de Maryland.
L'especialitat de Tully és l'Astrofísica de galàxies. Ell, juntament amb J. Richard Fisher, va proposar l'ara famosa Relació de Tully-Fisher en el document: Un nou mètode per determinar les distàncies a galàxies, publicat en Astronomy and Astrophysics, vol. 54, N ° 3, al febrer de 1977. També va publicar el llibre El Catàleg de Galàxies Properes en 1988, amb localitzacions en 3D de les 68.000 galàxies més properes a la Terra. Aquests catàleg forma una cub de galàxies dins d'una àrea de 700 milions d'anys llum centrat a la Terra. Una representació visual navegable d'aquest índex es pot trobar al programari de Planetari Starry Night Pro, on les dades són denominades Tully Database. Dins d'aquesta base de dades està el que R. Brent Tully anomena complex de supercúmuls Peixos-Balena.
L'equip internacional de R. Brent Tully, de la Universitat de Hawai en Manoa, Estats Units, va aconseguir determinar el contorn de l'immens supercúmul de galàxies que conté a la nostra Via Làctia, i el van batejar com “Laniakea”, que significa “cel immens” en hawaià.
El 2014 va guanyar el Premi Gruber de cosmologia.

## Referències

* ↑ «People/ Faculty/ R. Brent Tully» (en anglés). Universitat de Hawai. [Consulta: 26 gener 2018].
* ↑ Massive Clusters of Galaxies Defy Concepts of the Universe N.Y. Times Tue. November 10, 1987:
* ↑ Map of the Pisces-Cetus Supercluster Complex
* ↑ https://noticiasdelaciencia.com/art/11374/nuestra-galaxia-forma-parte-de-un-supercumulo-de-galaxias

## Enllaços externs

* http://www.ifa.hawaii.edu/~tully/ R. Brent Tully Personal Homepage
# Luci Bruci Quinti Crispí

Luci Bruci Quinti Crispí (en llatí: Lucius Bruttius Quintius Crispinus) va ser un magistrat romà del segle iii. Portava els noms gentilicis de la gens Brúcia i de la gens Quíntia, i en concret de la branca dels Quinti Crispí.
Va ser cònsol l'any 224 i catorze anys després, el 238. Va convèncer els habitants d'Aquileia de tancar les portes i fer front darrere les muralles a Maximí el Traci, que la va atacar amb ràbia. Els excessos de Maximí van provocar-li la mort a mans dels seus soldats.

## Referències

* ↑ [https://quod.lib.umich.edu/m/moa/acl3129.0001.001/906?rgn=full+text;view=image;q1=CrispinusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 891. ]
# Rui Madeira

Rui Adelino Pinto Madeira (Almada, Portugal, 1 de març de 1969), és un pilot de ral·lis portuguès. Guanyador del Campionat Mundial de Ral·lis de producció 1995.

## Trajectòria

Madeira s'inicià als ral·lis l'any 1990 participant en la Copa SEAT Marbella portuguesa i l'any 1992 guanyà la Copa Citroën AX portuguesa. Posteriorment, l'any 1993, amb un Ford Sierra RS Cosworth, guanyà el títol nacional de la categoria del grup N.
L'any 1995 particìà al Campionat Mundial de Ral·lis de producció amb un Mitsubishi Lancer Evo II, imposant-se en quatre de les set proves del calendari i alçant-se així amb el campionat.
Posteriorment, Madeira es dedicà a participar en proves esporàdiques del Campionat Mundial de Ral·lis amb cotxes privats, sovint de Toyota o Subaru, guanyant l'any 1996 el Ral·li de Portugal. Actualment està retirat.
# North South Line (Singapur)

La North South Line (literalment « línia Nord-Sud ») és una de les sis línies de la xarxa metropolitana de Singapur. Connecta les parades Jurong East i Marina South Pier.

## Història
### Cronologia

* 7 de novembre de 1987: Yio Chu Kang - Toa Payoh
* 12 de desembre de 1987: Toa Payoh - Raffles Place
* 20 de desembre de 1988: Yio Chu Kang - Yishun
* 4 de novembre de 1989: Raffles Place - Marina Bay, inici de l'explotació separada de les línies Nord-Sud i Línia est-oest del metro de Singapur
* 10 de març de 1990: Jurong East - Choa Chu Kang, en la seva inauguració, aquesta secció era una branca de la Línia est-oest del metro de Singapur
* 10 de febrer de 1996: Yishun - Choa Chu Kang, la secció de Choa Chu Kang a Jurong East de la Línia est-oest del metro de Singapur ha estat integrat a la línia Nord-Sud.
* 23 de novembre de 2014: extensió al sud de Marina Bay a Marina South Pier.

## Traçat i parades
### Llista de les parades

La línia Nord-Sud comprèn les parades següents, començant per la terminal oest:
| Numeració | Estació | Correspondències |
| NS1 / EW24 | Jurong East | Línia Est-Oest |
| NS2 | Bukit Batok | |
| NS3 | Bukit Gombak | |
| NS4 / BP1 | Choa Chu Kang | Línia Bukit Panjang |
| NS5 | Yew Tee | |
| | | Numeració reservada per a una futura parada |
| NS7 | Kranji | |
| NS8 | Marsiling | |
| NS9 | Woodlands | |
| NS10 | Admiralty | |
| NS11 | Sembawang | |
| NS12 | Canberra | |
| NS13 | Yishun | |
| NS14 | Khatib | |
| NS15 | Yio Chu Kang | |
| NS16 | Ang Tou Kio | |
| NS17 / CC15 | Bishan | Línia circular |
| NS18 | Braddell | |
| NS19 | Toa Payoh | |
| NS20 | Novena | |
| NS21 / DT11 | Newton | Downtown Line |
| NS22 | Orchard | |
| NS23 | Somerset | |
| NS24 / NO6 / CC1 | Dhoby Ghaut | North East line, Línia circular |
| NS25 / EW13 | City Hall | Línia Est-Oest correspondència entre, d'una banda, els trens cap a Marina Bay i Pasir Rivers i, d'altra part, els trens cap a Jurong East i Joo Koon |
| NS26 / EW14 | Raffles Plaça | Línia Est-Oest correspondència entre, d'una banda, els trens cap a Marina Bay i Joo Koon i, d'altra part, els trens cap a Jurong East i Pasir Rivers |
| NS27 / AQUEST2 | Marina Bay | Línia circular |
| NS28 | Marina South Pier | |

### Enllaços

La línia és enllaçada dues vegades amb l'East West Line:
* per un enllaç en cada direcció, entre les parades City Hall i Raffles Place. Aquestes enllaços permeten excepcionalment de passar d'una línia a l'altre
* Davant i darrere de l'estació terminus Jurong East, on les parades de les dues línies estan juxtaposades.

## Referències

* ↑ «MRT system begins operations - Singapore History». [Consulta: 3 febrer 2021].
* ↑ «Work begins on the first part of MRT system». [Consulta: 3 febrer 2021].
* ↑ Sharp, Ilsa.. The journey : Singapore's land transport story. Singapur: Published for the Land Transport Authority by SNP Editions, 2005. ISBN 981-248-101-X.
* ↑ «Land Transport Authority (LTA)». [Consulta: 3 febrer 2021].
# Caldearenas

Candarenas (en castellà: Caldearenas) és un municipi aragonès situat a la província d'Osca i enquadrat a la comarca de l'Alt Gàllego.

## Nuclis

* Caldearenas
* Anzánigo
* Aquilué
* Artaso
* Escusaguat
* Estallo
* Javierrelate
* Latre
* San Vicente de Aquilué
* Saqués
* Sieso de Jaca
* Surué

## Referències

* ↑ «Gran Enciclopèdia Aragonesa, Caldearenas». Arxivat de l'original el 2016-09-13. [Consulta: 11 juliol 2016].
# Bonfol

Bonfol és un municipi del cantó del Jura situat al districte de Porrentruy. L'antic nom alemany del municipi era Pumpfel.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Desambiguació lèxica

La desambiguació lèxica, anomenada en anglès part-of-speech tagging, consisteix a obtindre la categoria gramatical de cadascuna de les paraules que formen un text, eliminant l'ambigüitat que puguen tindre determinades paraules (al poder pertànyer a més d'una categoria gramatical). A l'hora d'assignar una categoria gramatical a una paraula podem fer-ho bansant-nos únicament en eixa paraula, o utilitzant informació del context (depenent del mètode, emprarem la informació de les paraules veïnes o de tota la frase, paràgraf o text).

## Introducció

En diverses tasques del processament del llenguatge natural, com per exemple la traducció automàtica, aquesta desambiguació és necessària perquè moltes paraules poden estar, a priori, en diverses categories gramaticals. Com a exemple, casa pot ser un substantiu (habitatge) o també la primera o tercera persona del singular del present d'indicatiu del verb casar. Per tant, substantiu o verb.
És per això que no és suficient amb tindre una correspondència entre les paraules i la seva categoria gramatical, ja que per resoldre les ambigüitats lèxiques categorials que es presenten en un text es necessita l'estudi del context d'eixes paraules.

## Mètodes de desambiguació lèxica

Com en la majoria d'ocasions en el PLN, existeixen dues aproximacions per resoldre el problema de l'ambigüitat categorial lèxica: una basada en regles i una altra basada en corpus (anotats o no), que utilitzen sistemes d'aprenentatge automàtic.

### Basats en corpus

Aquest tipus de mètodes necessiten dades per aprendre i generar així un model. S'utilitzen diversos algorismes per aconseguir-ho, però el més utilitzat és el Model ocult de Markov (MOM, o HMM per les seves sigles en anglès - Hidden Markov Model).

#### Models ocults de Markov

Per entrenar el model, es necessiten corpus marcats amb les categories de cadascuna de les paraules.
Aquesta tècnica ens permet obtenir la seqüència d'etiquetats lèxics més probables a partir d'una frase d'entrada. Els HMM tenen la propietat de què la transició a partir d'un estat només depèn d'eixe estat: el passat o la història no intervé per a res. Tot i això, existeixen modificacions a l'algorisme que permeten tindre en compte una determinada longitud de la història (dos, tres o fins i tot més paraules).

#### Model de finestra lliscant

Existeixen altres aproximacions, que no necessiten corpus anotat prèviament, com el model de finestra lliscant.

## Referències

* ↑ Sanchez-Villamil, Enrique; Forcada, Mikel L.; C. Carrasco, Rafael «Unsupervised Training of a Finite-State Sliding-Window Part-of-Speech Tagger». Lecture Notes in Computer Science, 3230, 2004, pàg. 454-463. DOI: 10.1007/978-3-540-30228-5_40.

## Vegeu també

* Model de llenguatge
* Model ocult de Markov
# R.M.N.

R.M.N. és una pel·lícula dramàtica del 2022 escrita i dirigida per Cristian Mungiu. La pel·lícula va ser seleccionada en competició oficial al 75è Festival Internacional de Cinema de Canes. S'ha subtitulat al català.

## Argument

Matthias treballa en un escorxador a Alemanya. Tractat de «gitano mandrós» colpeja el seu contramestre i fuig per a tornar al seu poble de Transsilvània, on es retroba amb el seu fill Rudi i la seva esposa Ana, qui no agraeix aquest retorn precipitat. El vell pastor malalt Papa Otto, pare de Matthias, se sotmet a un examen cerebral d'urgència amb ressonància magnètica a la ciutat. Matthias torna a veure la seva antiga mestressa Csilla, que treballa en una fleca industrial. Per a la seva ampliació, aquesta fàbrica busca mà d'obra amb un salari mínim que no atregui treballadors locals. L'arribada de dos treballadors de Sri Lanka desencadena la revolta i la violència dels vilatans.
La història transcorre en una ciutat multiètnica on viuen hongaresos, romanesos i alemanys. A la pel·lícula es desenvolupa un clima de xenofòbia i d'incomprensió vinculat a les llengües. La pel·lícula canvia constantment del romanès a l'hongarès, amb algunes línies en alemany i altres en anglès. R.M.N. es confronta frontalment al clima polític de l'Europa actualː tornada dels nacionalismes més o menys extrems, pujada de la intolerància i del racisme, i destrucció neoliberal del bé comú.

## Referències

* ↑ «Cannes : avec R.M.N., Cristian Mungiu passe au scanner la xénophobie ordinaire» (en francès). Télérama, 22-05-2022.
* ↑ «R.M.N.». Goita què fan, ara!. [Consulta: 7 setembre 2023].
* ↑ «« R.M.N. », la Roumanie au scanner de Cristian Mungiu» (en francès). Le Monde.fr, 19-10-2022.
* ↑ «R.M.N. de Mungiu Cristian (Drame) : la critique Télérama» (en francès). Télérama, 18-10-2022. [Consulta: 25 març 2023].
* ↑ «Cristian Mungiu, réalisateur du film « R.M.N. » : « L’Europe n’est pas un monolithe en marche vers le progrès »» (en francès). Le Monde.fr, 22-10-2022.
# Luci Calpurni Bèstia (edil)

Luci Calpurni Bèstia (en llatí: Lucius Calpurnius Bestia) fou un magistrat romà que formava part de la gens Calpúrnia, era probablement net de Luci Calpurni Bèstia (cònsol romà del 111 aC), amb qui compartia el mateix nom.
Va ser un dels implicats en la conspiració de Catilina i, segons Sal·lusti, era tribú de la plebs designator l'any 63 aC (hauria d'exercir a partir del 10 de desembre del 63 aC i gairebé tot el 62 aC). Calpurni Bèstia havia de donar el senyal de revolta amb un atac a Ciceró a l'assemblea popular, però la vigilància de Ciceró ho va impedir.
L'any 59 aC va ser edil i el 57 aC va aspirar sense èxit a ser pretor, tot i que va oferir un fort suborn, però va ser descobert i portat a judici l'any 56 aC i condemnat. El va defensar el seu antic enemic Ciceró, amb el que ja s'havia reconciliat.
Després del 44 aC va ser del partit de Marc Antoni, a qui va acompanyar a Mutina el 43 aC, esperant obtenir el consolat al lloc de Marc Juni Brutus, tot i no haver estat pretor. Després ja no se'n torna a parlar, i se suposa que va morir a Mutina.

## Referències

* ↑ Sal·lusti. La conjuració de Catilina. XVII,43
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 485-486.

## Bibliografia

* Thomas Robert Shannon Broughton, The Magistrates of the Roman Republic, Nova York 1951-1986
* Giovanni Niccolini, I fasti dei tributi della plebe, Mailand 1934
# Guigué

Guigué és una població de Mali al sud de Ouossébougou.

## Història

Achinard va marxar a finals de gener de 1891 cap a Baninko acompanyat pels tuculors de Mademba Sy (ara rei de Sansanding) i precedit a uns dies de distància, per la companyia del tinent Marchand i els spahis d'Hardiviller que obrien pas a la columna. De Nioro va passar per Dioromé i Digna, arribant a Ouossébougou el 6 de febrer; després, utilitzant els dos camins que portaven a Nyamina, va agafar el cami occidental continuant per Guigué on va establir una petita posició militar, Barsafé, Koro, Banamba i Kéréouane, mentre Mademba agafava la ruta de l'est per Sountiana, Dampfa, Sabougou i Dioni. El 17 de febrer, les dues columnes van creuar el riu Níger a Nyamina.

## Referències

* Histoire de la conquête du Soudan français (1878-1899)" pel Tinent Gatelet
# Wilson Creek

Wilson Creek és una població dels Estats Units a l'estat de Washington. Segons el cens del 2000 tenia 227 habitants.

## Demografia

Segons el cens del 2000, Wilson Creek tenia 227 habitants, 96 habitatges, i 60 famílies. La densitat de població era de 88,5 habitants per km².
Dels 96 habitatges en un 27,1% hi vivien nens de menys de 18 anys, en un 53,1% hi vivien parelles casades, en un 5,2% dones solteres, i en un 37,5% no eren unitats familiars. En el 29,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,6% tenia menys de 18 anys, un 4,8% entre 18 i 24, un 23,8% entre 25 i 44, un 25,6% de 45 a 60 i un 20,3% 65 anys o més.
L'edat mediana era de 42 anys. Per cada 100 dones de 18 o més anys hi havia 96,5 homes.
La renda mediana per habitatge era de 23.750 $ i la renda mediana per família de 24.375 $. Els homes tenien una renda mediana de 31.667 $ mentre que les dones 11.250 $. La renda per capita de la població era d'11.464 $. Aproximadament el 21,6% de les famílies i el 27,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilson Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Wilson Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Bong

Bong és un dels 15 comtats de Libèria. Gbarnga és la capital del comtat. Té una superfície de 8.772 km² el 2008 tenia 333.481 habitants.

## Districtes

El comtat està dividit en 12 districtes:
* Districte de Boinsen
* Districte de Fuamah
* Districte de Jorquelleh
* Districte de Kokoyah
* Districte de Panta
* Districte de Kpaai
* Districte de Salala
* Districte de Sanayea
* Districte de Suakoko
* Districte de Zota
* Tukpahblee
* Yeallequellah

## Referències

* ↑ «Bong». Gran Enciclopèdia Catalana. Barcelona: Grup Enciclopèdia Catalana.
* ↑ «2008 NATIONAL POPULATION AND HOUSING CENSUS FINAL RESULTS» (en anglès). Institut d'Estadístiques i Serveis de Geoinformació de Libèria, 01-05-2009. Arxivat de l'original el 3 de maig 2019. [Consulta: 26 desembre 2021].
* ↑ «2008 National Population and Housing Census: Preliminary Results». Government of the Republic of Liberia, 2008. Arxivat de l'original el 2012-02-13. [Consulta: 14 octubre 2008].

## Enllaços externs

* Bong Mining Company Arxivat 2009-04-02 a Wayback Machine.
# Daniel Noel Drinkwater

Daniel "Danny" Noel Drinkwater (Manchester, el 5 de març de 1990) és un exfutbolista professional anglès que jugava de centrecampista. Va ser seleccionat per la selecció anglesa. Havia estat cedit a diversos equips, com el Huddersfield Town, Cardiff City FC, Watford FC i Barnsley FC, i també ha jugat pel Manchester United FC i el Leicester City FC. Drinkwater també va estar internacional amb Anglaterra en les categories sub-18 i sub-19. Va guanyar una Premier League, amb el Leicester, la temporada 2015–16.

## Palmarès
### Leicester City

* 1 Premier League: 2015-16.
* 1 Football League Championship: 2013-14.

### Chelsea FC

* 1 Lliga Europa de la UEFA: 2018-19.
* 1 Copa anglesa: 2017-18.
* 1 COPA DE LLIGA A LES CATEGORIES INFERIORS DEL CHELSEA

## Referències

* ↑ «D. Drinkwater: Summary». Perform Group. [Consulta: 22 abril 2019].
* ↑ «Danny Drinkwater». Chelsea F.C.. Arxivat de l'original el 2018-10-05. [Consulta: 5 octubre 2018].

## Enllaços externs

* Fitxa Arxivat 2018-10-05 a Wayback Machine. al web del Chelsea F.C.